**Ministru kabineta noteikumu projekta “Kārtība, kādā Nacionālie bruņotie spēki darba devējam kompensē darbiniekam izmaksāto atlīdzību” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Netiek aizpildīts saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Kārtība, kādā Nacionālie bruņotie spēki darba devējam kompensē darbiniekam izmaksāto atlīdzību” (turpmāk – Noteikumu projekts) izstrādāts atbilstoši Darba likuma 74. panta 41. daļā noteiktajam deleģējumam.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2019. gada  7. marta likumu “Grozījumi Darba likumā”, kas stājās spēkā 2019. gada 4. aprīlī, tika papildināts Darba likuma 74. panta regulējums, nosakot, ka darba devējam ir noteikts pienākums attaisnojošu iemeslu dēļ atbrīvot no darba pienākumu veikšanas darbinieku – zemessargu, kurš piecas dienas pēc kārtas kalendārā gada ietvaros neveic darba pienākumus sakarā ar zemessargu kolektīvo apmācību, saņemot par to atlīdzību no darba devēja. Darba likuma 74. panta pirmās daļas 10.punkts stāsies spēkā 2020.gada 1.janvārī.Darba likuma 74. panta 41. daļā ietverts deleģējums Ministru kabinetam noteikt kārtību, kādā Nacionālie bruņotie spēki kompensē darbiniekam izmaksāto atlīdzību un kompensācijas apmēru.Lai izpildītu likumā ietverto deleģējumu, ir izstrādāts noteikumu projekts, kurā noregulēti abi deleģētie jautājumi, proti, kompensācijas apmērs un kompensēšanas kārtība.Noteikumu projekts paredz, ka noteikumi neattiecas uz darba devēju, kas ir valsts budžeta finansēta institūcija atbilstoši Likumā par budžeta un finanšu vadību iekļautajai definīcijai. Noteikumu projekts paredz, ka darba devējam, kurš būs izmaksājis darbiniekam atlīdzību par dienām, ko viņš ir pavadījis zemessargu kolektīvajā apmācībā, ir tiesības vērsties pie Nacionālajiem bruņotajiem spēkiem ar iesniegumu, lai saņemtu kompensāciju. No darba devēju loka, kuriem šādas tiesības tiek piešķirtas, ir izslēgti tikai tie darba devēji, kas ir valsts budžeta finansētas institūcijas. Citus ierobežojumus darba devēju piederībai vai statusam, kuriem būtu liegtas tiesības pieprasīt kompensāciju, normatīvais akts neparedz.Noteikumu projekts nosaka, ka darba devējam tiesības pieprasīt kompensāciju jāizlieto trīs mēnešu laikā no brīža, kad viņa darbinieks ir piedalījies zemessargu kolektīvajā apmācībā.Darba devējs informāciju par sava darbinieka – zemessarga iesaisti zemessargu kolektīvajā apmācībā iegūs Ministru kabineta 2010. gada 14. septembra noteikumu Nr. 863 “Kārtība, kādā zemessargu iesaista Zemessardzes uzdevumu izpildē un apmācībā” noteiktajā kārtībā, par to trīs mēnešus iepriekš saņemot informāciju no Zemessardzes vienības komandiera.Iesniedzot iesniegumu Nacionālajiem bruņotajiem spēkiem par kompensācijas izmaksu, darba devējam ir pienākums iesniegumam pievienot apstiprinātu darbiniekam izmaksātās atlīdzības aprēķinu, kurā atspoguļots izmaksātās atlīdzības apmērs katrai darba dienai, kad darbinieks nav veicis darbu sakarā ar dalību zemessargu kolektīvajā apmācībā. Šāds regulējums ir ietverts Noteikumu projektā, lai iestāde varētu pārliecināties, ka zemessargs zemessargu kolektīvās apmācības laikā ir saņēmis atlīdzību no sava darba devēja un tās apmēru. Noteikumu projekts nosaka, ka Nacionālajiem bruņotajiem spēkiem trīs mēnešu laikā no iesnieguma par kompensācijas pieprasījumu saņemšanas brīža ir jāpieņem lēmums, ar kuru apmierina iesniegumā izteikto lūgumu vai noraida, atsaucoties uz noilgumu, nepatiesu ziņu sniegšanu vai lietas faktisko apstākļu maiņu. Tāpat noteikumu projekts nosaka, ka kompensācijas apmērs par vienu darba dienu, ko darbinieks ir pavadījis zemessargu kolektīvajā apmācībā un par kuru darba devējs ir izmaksājis atlīdzību darbiniekam, ir atbilstoši faktiskajiem izdevumiem, bet ne vairāk kā 50 *euro*  par vienu darba dienu vai 6,25 *euro* par vienu darba stundu, nepārsniedzot normālo darba laiku. Nosakot kompensācijas robežu tiek nodrošināta normatīvā akta vienveidīga piemērošana. Kompensācija nenozīmē izmaksātās darba algas atlīdzināšanu. Zemessargs tiek iesaistīts militārajās mācībās, lai nodrošinātu valsts teritorijas un sabiedrības, t.sk. darba devēja, aizsardzību. Tādējādi sabiedrības intereses konkrētajā gadījumā prevalē pār darba devēja interesēm.Ja darbiniekam ir vairāki darba devēji, darbiniekam izmaksāto atlīdzību par konkrēto laikposmu kompensē visiem darba devējiem, pie kuriem darbinieks nav veicis darba pienākumus sakarā ar dalību zemessargu kolektīvajā apmācībā, ievērojot Noteikumu projekta 3.punktā noteikto kompensācijas apmēra ierobežojumu - ne vairāk kā 50 *euro* apmērā par vienu darba dienu vai 6,25 *euro* apmērā par vienu darba stundu katram darba devējam. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |  |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi*Budžeta apakšprogramma 22.12.00* |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |  1 058 750 |   |  1 058 750 |   |
| 2.1. valsts pamatbudžets |   |   |   |  1 058 750 |   |  1 058 750 |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |  -1 058 750 |   | -1 058 750 |   |
| 3.1. valsts pamatbudžets |   |   |   | -1 058 750 |   |  -1 058 750 |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   |   |   |  1 058 750 |   |  1 058 750 |   |
| 5. Precizēta finansiālā ietekme |   |   |   |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Ņemot vērā statistikas datus par zemessargu iesaisti kolektīvajās apmācībās 2016.-2018. gadā, tiek pieņemts, ka 2020.-2022. gadā kolektīvajās apmācībās varētu būt iesaistīti aptuveni 5 500 zemessargi. Šie noteikumi neattiecas uz darba devējiem, kas ir valsts budžeta finansētas institūcijas – kas, ir aptuveni 23% no zemessargu darba devējiem.Kompensācijas apmērs darba devējiem par izmaksāto atlīdzību par attaisnotu prombūtni sakarā ar dalību zemessargu kolektīvajās apmācībās ir EUR 1 058 750 (EUR 50 dienā x 4 235 zemessargi (77% no 5 500) x 5 dienas gadā). Noteikumu projekta izpilde tiks nodrošināta Aizsardzības ministrijai piešķirto budžeta līdzekļu ietvaros no budžeta apakšprogrammas 22.12.00 “Nacionālo bruņoto spēku uzturēšana”, pārskatot uzturēšanas izdevumus un nepieciešamības gadījumā, veicot apropriācijas pārdali. Kompensācijas izmaksa tiks veikta no izdevumu EKK 6239.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir izstrādāts atbilstoši Darba likuma 74. panta 41. daļā noteiktajam deleģējumam un tiks virzīts apstiprināšanai kā patstāvīgs tiesību akta projekts. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projektu tiks informēta sabiedrība, informāciju publicējot Aizsardzības ministrijas tīmekļa vietnē, adrese: [www.mod.gov.lv](http://www.mod.gov.lv). |
| 2. | Sabiedrības līdzdalība projekta izstrādē | Noteikumu projekts 2019.gada 9.septembrī ir publicēts Aizsardzības ministrijas tīmekļvietnē, adrese: <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas>,sadaļā “Sabiedrības līdzdalība”/ šobrīd izsludinātie sabiedriskās un publiskās apspriešanas projekti |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildē netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Noteikumu projekta izpilde tiks nodrošināta Aizsardzības ministrijai piešķirto budžeta līdzekļu ietvaros no budžeta apakšprogrammas 22.12.00 “Nacionālo bruņoto spēku uzturēšana”. Kompensācijas izmaksa tiks veikta no izdevumu EKK 6239.  |

Ministru prezidenta biedrs, aizsardzības ministrs              Artis Pabriks

Mednis, 67335077

Roberts.Mednis@mod.gov.lv